**คณะวิทยาศาสตร์การกีฬา จุฬาลงกรณ์มหาวิทยาลัย** เดิมชื่อว่า **สำนักวิชาวิทยาศาสตร์การกีฬา จุฬาลงกรณ์มหาวิทยาลัย** ได้พัฒนามาจากภาควิชาพลศึกษา คณะครุศาสตร์ ซึ่งเป็นสถาบันอุดมศึกษาแห่งแรกของประเทศที่ให้ความสำคัญด้านการพลศึกษาและสุขศึกษา มีการผลิตบุคลากรสาขาวิชาพลศึกษาในระดับปริญญาบัณฑิตเมื่อปี พ.ศ. 2502 และผลิตบุคลากรสาขาพลศึกษาและสุขศึกษาในระดับปริญญาบัณฑิต มหาบัณฑิต และดุษฎีบัณฑิตมาอย่างต่อเนื่อง

ประวัติ
-------

การฝึกหัดร่างกาย และการกีฬาในสยามแต่เดิมนั้น ผูกพันอยู่กับการฝึกหัดนักรบ ศิลปป้องกันตัว หรือนาฎศิลป์ ซึ่งต้องใช้ร่างกายทั้งความอ่อนตัว และความแข็งแกร่งในการปฏิบัติ เวลาต่อมา ความสนใจในเรื่องการฝึกหัดร่างกาย ซึ่งส่งเสริมทั้งสุขภาพอนามัย และฝึกฝนจิตใจให้รู้จักน้ำใจนักกีฬานั้น เริ่มต้นครั้งแรกในรัชกาลที่ ๕ เมื่อประกาศใช้หลักสูตรการศึกษาฉบับแรก ในพุทธศักราช ๒๔๔๑ ซึ่งกำหนดให้ผู้เรียนจะต้องเรียน"วิชากายกรรม" "วิชาดัดตน" ดังนั้น เพื่อให้สอดคล้องกับการจัดการเรียนการสอน "พลศึกษา" จึงเริ่มต้นไปพร้อมกันด้วยความอุทิศตนของ "เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ขณะเป็น หลวงไพศาลศิลปศาสตร์ นักเรียนทุนหลวงของกระทรวงธรรมการที่ไปศึกษาวิชาครู ณวิทยาลัยฝึกหัดครูเบอโรโรด (Borough Road Collage) ประเทศอังกฤษ ทั้งการสอน การแต่งตำรา จนถึงส่งเสริมด้วยสื่อต่างๆ รวมถึงเพลง "กราวกีฬา" ซึ่งเป็นที่รู้จักกันดี
.
โดยตำแหน่งในราชการของเจ้าพระยาธรรมศักดิ์มนตรี เกี่ยวข้องกับการฝึกหัดครู การพลศึกษาจึงอยู่ในโรงเรียนฝึกหัดครูมานับแต่แรกตั้ง จนถึงในรัชกาลพระบาทสมเด็จพระมงกุฎเกล้าเจ้าอยู่หัว ทรงสนับสนุนการกีฬา เช่น ฟุตบอล เทนนิส และการฝึกหัดร่างกายเพื่อสุขภาพอนามัย ซึ่งได้ทอดพระเนตรและทรงปฏิบัติมาตั้งแต่ยังประทับศึกษาในอังกฤษ พระราชนิยมดังกล่าวส่งผลให้การพลศึกษาเจริญก้าวหน้ายิ่งขึ้น จนกระทั่งตั้ง "โรงเรียนพลศึกษากลาง" ในพุทธศักราช ๒๔๖๒ 
.
เมื่อคณะครุศาสตร์ จุฬาลงกรณ์มหาวิทยาลัย จัดตั้งขึ้นเมื่อพุทธศักราช ๒๕๐๐ ในห้วงเวลาใก้ลเคียงกันนั้น กรมการฝึกหัดครูได้ส่งเสริมให้มีการผลิตบุคลากรพลศึกษาให้มากยิ่งขึ้น เพื่อทำการสอนในโรงเรียน คณะครุศาสตร์จึงได้จัดตั้ง "แผนกพลศึกษา" ในระดับปริญญาบัณฑิตขึ้น เมื่อพุทธศักราช ๒๕๐๒ การเรียนการสอนเกี่ยวกับการกีฬา นันทนาการ และสุขศึกษาพลศึกษาในจุฬาลงกรณ์มหาวิทยาลัยจึงเริ่มขึ้น
.
การพัฒนาทางวิทยาศาสตร์และเทคโนโลยีที่เกี่ยวข้องกับอนามัยของร่างกายเจริญก้าวหน้ายิ่งขึ้น "วิทยาศาสตร์สุขภาพ" เริ่มมีบทบาทสำคัญในด้านการกีฬา นันทนาการ และการเรียนการสอนสุขศึกษาพลศึกษา ในพุทธศักราช ๒๕๓๕ ภาควิชาพลศึกษา มีแนวคิดที่จะพัฒนาไปสู่ระดับคณะ ในชื่อ "คณะสุขศึกษาพลศึกษาและนันทนาการ" แต่เนื่องจากสภาวะทางด้านเศรษฐกิจของประเทศในขณะนั้น คณะกรรมการทบวงมหาวิทยาลัย จึงได้มีมติชะลอการจัดตั้งขึ้นเป็นคณะไว้ก่อน ถึงพุทธศักราช ๒๕๔๑ ทบวงมหาวิทยาลัยตระหนักถึงความสำคัญและจำเป็นเร่งด่วนในการผลิตบัณฑิตสาขาวิชาวิทยาศาสตร์การกีฬา จึงมีมติให้จุฬาลงกรณ์มหาวิทยาลัย ดำเนินการ "โครงการจัดตั้งคณะวิทยาศาสตร์การกีฬา" รวมทั้งมีมติให้บรรจุหลักสูตรวิทยาศาสตร์การกีฬา ในระดับปริญญาบัณฑิต สภาจุฬาลงกรณ์มหาวิทยาลัย ก็ได้อนุมัติให้เปิดหลักสูตรวิทยาศาสตร์การกีฬา นำไปสู่การจัดตั้ง "สำนักวิชาวิทยาศาสตร์การกีฬา" อนุมัติจากสภาจุฬาลงกรณ์มหาวิทยาลัย เมื่อวันที่ ๓๐ ตุลาคม ๒๕๔๑ มีพันธกิจเช่นเดียวกับคณะต่าง ๆ ในมหาวิทยาลัย
.
สำนักวิชาวิทยาศาสตร์การกีฬา ได้พัฒนาหลักสูตรถึงระดับดุษฎีบัณฑิตในพุทธศักราช ๒๕๕๐ โดยแบ่งเป็น ๓ แขนงวิชา คือ แขนงวิชาวิทยาการส่งเสริมสุขภาพ แขนงวิชาวิทยาศาสตร์และเทคโนโลยีการกีฬา และแขนงวิชาการบริหารจัดการกีฬาและนันทนาการ จนกระทั่งปีพุทธศักราช ๒๕๕๒ จึงได้เปลื่ยนชื่อเป็น "คณะวิทยาศาสตร์การกีฬา" และสมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เสด็จพระราชดำเนินมาทรงเปิดป้ายนามคณะ เมื่อวันที่ ๒๖ มีนาคม ๒๕๕๓

ปัจจุบัน คณะวิทยาศาสตร์การกีฬา เป็นแหล่งศึกษาวิจัยทางวิทยาศาสตร์ด้านการกีฬา และสร้างสรรค์องค์ความรู้ นวัตกรรมการออกกำลังกายชั้นนำแห่งเอเชีย ด้วยหลักสูตรระดับปริญญาบัณฑิตและระดับบัณฑิตศึกษา ที่มุ่งเน้นองค์ความรู้ อาทิ วิทยาศาสตร์การกีฬาและการออกกำลังกาย การส่งเสริมสุขภาพ และการจัดการกีฬา

หลักสูตรการศึกษา
----------------

  


| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
| **หลักสูตรวิทยาศาสตรบัณฑิต (วิทยาศาสตร์การออกกำลังกายและสุขภาพ)** * แขนงวิชาวิทยาศาสตร์การกีฬา (Sports Science)
* แขนงวิชาการจัดการกีฬา (Sports Management)
* แขนงวิชาวิทยาการส่งเสริมสุขภาพ (Health Promotion Science)
* แขนงวิชาการจัดการนันทนาการและการท่องเที่ยว (Management of Recreation and Tourism)
 | **หลักสูตรวิทยาศาสตรมหาบัณฑิต (วิทยาศาสตร์การกีฬา)** * แขนงวิชาวิทยาศาสตร์การกีฬา (Sports Science)
* แขนงวิชาการจัดการกีฬา (Sports Management)
* แขนงวิชาวิทยาการส่งเสริมสุขภาพ (Health Promotion Science)
* แขนงวิชาการจัดการนันทนาการและการท่องเที่ยว (Management of Recreation and Tourism)
 | **หลักสูตรวิทยาศาสตรดุษฎีบัณฑิต (วิทยาศาสตร์การกีฬา)** * แขนงวิชาวิทยาศาสตร์การกีฬา (Sports Science)
* แขนงวิชาการจัดการกีฬา (Sports Management)
* แขนงวิชาวิทยาการส่งเสริมสุขภาพ (Health Promotion Science)
* แขนงวิชาการจัดการนันทนาการและการท่องเที่ยว (Management of Recreation and Tourism)
 |
|

ศิษย์เก่​า
----------

รายชื่อบุคคลจากจุฬาลงกรณ์มหาวิทยาลัย

ทำเนียบคณบดี
------------

รายนามคณบดีคณะวิทยาศาสตร์การกีฬา จุฬาลงกรณ์มหาวิทยาลัย มีดังนี้

| รายนามคณบดี | วาระการดำรงตำแหน่ง |
| --- | --- |
| 1. ผู้ช่วยศาสตราจารย์ ดร.ศิลปชัย สุวรรณธาดา | พ.ศ. 2541 - พ.ศ. 2544 |
| 2. ผู้ช่วยศาสตราจารย์ ดร.เฉลิม ชัยวัชราภรณ์ | พ.ศ. 2544 - พ.ศ. 2552 |
| 3. รองศาสตราจารย์ ดร.วิชิต คนึงสุขเกษม | พ.ศ. 2552 - พ.ศ. 2555 |
| 4. ผู้ช่วยศาสตราจารย์ ดร.ชนินทร์ชัย อินทิราภรณ์ | พ.ศ. 2555 - พ.ศ. 2559 |
| 5. ผู้ช่วยศาสตราจารย์ ดร.วันชัย บุญรอด | พ.ศ. 2559 - พ.ศ. 2561 |
| 6. ผู้ช่วยศาสตราจารย์ ดร.สิทธา พงษ์พิบูลย์ | พ.ศ. 2561 - พ.ศ. 2565 |
| 7. รองศาสตราจารย์ ดร.ชัยพัฒน์ หล่อศิริรัตน์ | พ.ศ. 2565 - ปัจจุบัน |

อ้างอิง
-------

แหล่งข้อมูลอื่น
---------------

* คณะวิทยาศาสตร์การกีฬา
* cu-tep เก็บถาวร 2014-02-22 ที่ เวย์แบ็กแมชชีน

| * ด
* ค
* ก
จุฬาลงกรณ์มหาวิทยาลัย |
| --- |
| สัญลักษณ์ | 
* พระเกี้ยว
* เพลงพระราชนิพนธ์มหาจุฬาลงกรณ์
* ครุยและเข็มวิทยฐานะ
* พระบาทสมเด็จพระจุลจอมเกล้าเจ้าอยู่หัว
* พระบาทสมเด็จพระมงกุฎเกล้าเจ้าอยู่หัว

 |  |
| คณะ | 
* ครุศาสตร์
* จิตวิทยา
* ทันตแพทยศาสตร์
* นิติศาสตร์
* นิเทศศาสตร์
* พยาบาลศาสตร์
* พาณิชยศาสตร์และการบัญชี
* แพทยศาสตร์
* เภสัชศาสตร์
* รัฐศาสตร์
* วิทยาศาสตร์
* วิทยาศาสตร์การกีฬา
* วิศวกรรมศาสตร์
* ศิลปกรรมศาสตร์
* เศรษฐศาสตร์
* สถาปัตยกรรมศาสตร์
* สหเวชศาสตร์
* สัตวแพทยศาสตร์
* อักษรศาสตร์

 |
| สำนักวิชา | 
* สำนักวิชาทรัพยากรการเกษตร

 |
| วิทยาลัย | 
* บัณฑิตวิทยาลัย
* วิทยาลัยประชากรศาสตร์
* วิทยาลัยปิโตรเลียมและปิโตรเคมี
* วิทยาลัยวิทยาศาสตร์สาธารณสุข
* สถาบันบัณฑิตบริหารธุรกิจศศินทร์
* สถาบันภาษา

 |
| สถาบันวิจัย | 
* สถาบันวิจัยทรัพยากรทางน้ำ
* สถาบันวิจัยพลังงาน
* สถาบันวิจัยโลหะและวัสดุ
* สถาบันวิจัยสังคม
* สถาบันวิจัยสภาวะแวดล้อม
* สถาบันขนส่ง
* สถาบันเทคโนโลยีชีวภาพและวิศวกรรมพันธุศาสตร์
* สถาบันไทยศึกษา
* สถาบันเอเชียศึกษา

 |
| สถาบันสมทบ | 
* วิทยาลัยพยาบาลตำรวจ

 |
| พิพิธภัณฑ์ | 
* พิพิธภัณฑ์มหาวิทยาลัย
* พิพิธภัณฑ์ร่างกายมนุษย์
* พิพิธภัณฑสถานกุมารศัลยศาสตร์
* พิพิธภัณฑ์สมุนไพร
* พิพิธภัณฑสถานธรณีวิทยา
* พิพิธภัณฑสถานธรรมชาติวิทยา
* พิพิธภัณฑสถานปรสิตวิทยาในสัตว์
* พิพิธภัณฑสถานวาจวิทยาวัฑฒน์
* พิพิธภัณฑ์พืช ศาสตราจารย์กสิน สุวะตะพันธุ์
* พิพิธภัณฑสถานออร์โธปิดิกส์
* พิพิธภัณฑ์หอยทากของไทย
* พิพิธภัณฑ์ชลทัศนสถาน
* พิพิธภัณฑ์เทคโนโลยีทางภาพ
* พิพิธภัณฑ์อัญมณีและเครื่องประดับไทย
* พิพิธภัณฑ์พระจุฑาธุชราชฐาน
* พิพิธภัณฑ์พระตำหนักดาราภิรมย์

 |
| สถานที่ | 
* สนามกีฬา
* โรงเรียนสาธิตจุฬาฯ
* โรงเรียนเตรียมอุดมศึกษา
* จามจุรีสแควร์
* สามย่านมิตรทาวน์
* เรือนภะรตราชา
* หอประชุมจุฬาลงกรณ์มหาวิทยาลัย
* โรงพยาบาลจุฬาลงกรณ์
* พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า
* ศาลาพระเกี้ยว
* เรือนไทย
* อุทยาน 100 ปี
* สยามสแควร์
* สยามสแควร์วัน
* เอ็มบีเคเซ็นเตอร์

 |
| กิจกรรมสำคัญ | 
* งานจุฬาฯวิชาการ
* งานฟุตบอลประเพณีฯ
* งานรักบี้ประเพณีฯ

 |
| อื่น ๆ | 
* พื้นที่
* การจัดอันดับ
* วิทยุจุฬาฯ
* สภาคณาจารย์
* สโมสรจามจุรี ยูไนเต็ด
* บุคคลสำคัญ
* ศูนย์หนังสือจุฬาฯ
* ซียู-แบนด์
* สำนักงานจัดการทรัพย์สิน

 |
| 
* หมวดหมู่
* โครงการ
* สถานีย่อย

 |